AFTALE

mellem Den Europæiske Union og Føderationen Saint Kitts og Nevis om ændring af aftalen mellem Det Europæiske Fællesskab og Føderationen Saint Kitts og Nevis om visumfritagelse for kortvarige ophold

DEN EUROPÆISKE UNION,

på den ene side, og

FØDERATIONEN SAINT KITTS OG NEVIS (i det følgende benævnt »Saint Kitts og Nevis«),

på den anden side,

i det følgende under ét benævnt »de kontraherende parter«,

SOM HENVISER TIL aftalen mellem Det Europæiske Fællesskab og Føderationen Saint Kitts og Nevis om visumfritagelse for kortvarige ophold (1) (i det følgende benævnt »aftalen«), der trådte i kraft den 1. august 2015,

SOM BEKRÆFTER vigtigheden af at fremme mellemfolkelige kontakter,

SOM NOTERER SIG, at aftalen er til gavn for de kontraherende parters statsborgere,

SOM TAGER HENSYN TIL, at den definition af kortvarigt ophold, der er fastsat i aftalen (»tre måneder i løbet af en seksmånedersperiode efter første indrejse«), ikke er præcis nok, og at navnlig begrebet »første indrejse« kan give anledning til uklarheder og spørgsmål,

SOM TAGER I BETRAGTNING, at der ved Europa-Parlamentets og Rådets forordning (EU) nr. 610/2013 (2) er indført horisontale ændringer i Den Europæiske Unions visum- og grænseregler, samtidig med at kortvarigt ophold er blevet defineret som »90 dage inden for en periode på 180 dage«,

SOM TAGER HENSYN TIL, at det ind- og udrejsesystem, der vil blive oprettet af Den Europæiske Union, kræver, at der anvendes en ensartet og klar definition af kortvarigt ophold, som gælder for alle tredjelandsstatsborgere,

SOM NÆRER ØNSKE OM at sikre en jævn strøm af rejsende ved de kontraherende parters grænseovergangssteder,

SOM BEKRÆFTER, at aftalen omfatter statsborgere i alle medlemsstater i Den Europæiske Union med undtagelse af Det Forenede Kongerige og Irland,

SOM TAGER HENSYN TIL protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed og protokollen om integration af Schengenreglerne i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og som bekræfter, at denne ændringsaftales bestemmelser ikke gælder for Det Forenede Kongerige og Irland,

ER BLEVET ENIGE OM FØLGENDE:

Artikel 1 I aftalen foretages følgende ændringer: 1) I titlen og artikel 6, stk. 1, første punktum, ændres ordene »Det Europæiske Fællesskab« til »Den Europæiske Union«, i artikel 3, stk. 5, og artikel 4, stk. 3, ændres ordet »fællesskabsretten« til »EU-retten« og i artikel 6, stk. 1, andet punktum, og artikel 8, stk. 7, ændres ordet »Fællesskabet« til »Unionen«. 2) I artikel 1 ændres ordene »tre måneder i løbet af en seksmånedersperiode« til »90 dage inden for en periode på 180 dage«. 3) Artikel 4 ændres således: a) Stk. 1 affattes således: »1. Statsborgere i Den Europæiske Union må opholde sig på Saint Kitts og Nevis' område i en periode på højst 90 dage inden for en periode på 180 dage.« b) Stk. 2 affattes således: »2. Statsborgere i Saint Kitts og Nevis må opholde sig på området for de medlemsstater, som fuldt ud anvender Schengenreglerne, i en periode på højst 90 dage inden for en periode på 180 dage. Ved beregning af denne periode tages der ikke hensyn til ophold i en medlemsstat, der endnu ikke fuldt ud anvender Schengenreglerne. Statsborgere i Saint Kitts og Nevis må opholde sig i en periode på højst 90 dage inden for en periode på 180 dage på området for hver af de medlemsstater, som endnu fuldt ud anvender Schengenreglerne, uden at der tages hensyn til beregningen af opholdsperioden på området for de medlemsstater, som fuldt ud anvender Schengenreglerne.« c) I stk. 3 ændres ordene »tre måneder« til »90 dage«. 4) Artikel 8, stk. 4, sidste punktum, affattes således: »Den kontraherende part, der suspenderer anvendelsen af denne aftale, underretter straks den anden kontraherende part, hvis grundene til suspensionen ikke længere består, og hæver suspensionen.«

Artikel 2 Denne ændringsaftale ratificeres eller godkendes af de kontraherende parter i overensstemmelse med deres respektive procedurer og træder i kraft på den første dag i den 6. måned efter den dato, hvor den sidste part meddeler den anden part, at ovennævnte procedurer er afsluttet. Udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.

Съставено в Брюксел на двадесет и пети април две хиляди и осемнадесета година. Hecho en Bruselas, el veinticinco de abril de dos mil dieciocho. V Bruselu dne dvacátého pátého dubna dva tisíce osmnáct. Udfærdiget i Bruxelles den femogtyvende april to tusind og atten. Geschehen zu Brüssel am fünfundzwanzigsten April zweitausendachtzehn. Kahe tuhande kaheksateistkümnenda aasta aprillikuu kahekümne viiendal päeval Brüsselis. Έγινε στις Βρυξέλλες, στις είκοσι πέντε Απριλίου δύο χιλιάδες δεκαοκτώ. Done at Brussels on the twenty fifth day of April in the year two thousand and eighteen. Fait à Bruxelles, le vingt-cinq avril deux mille dix-huit. Sastavljeno u Bruxellesu dvadeset petog travnja godine dvije tisuće osamnaeste. Fatto a Bruxelles, addì venticinque aprile duemiladiciotto. Briselē, divi tūkstoši astoņpadsmitā gada divdesmit piektajā aprīlī. Priimta du tūkstančiai aštuonioliktų metų balandžio dvidešimt penktą dieną Briuselyje. Kelt Brüsszelben, a kétezer-tizennyolcadik év április havának huszonötödik napján. Magħmul fi Brussell, fil-ħamsa u għoxrin jum ta’ April fis-sena elfejn u tmintax. Gedaan te Brussel, vijfentwintig april tweeduizend achttien. Sporządzono w Brukseli dnia dwudziestego piątego kwietnia roku dwa tysiące osiemnastego. Feito em Bruxelas, em vinte e cinco de abril de dois mil e dezoito. Întocmit la Bruxelles la douăzeci și cinci aprilie două mii optsprezece. V Bruseli dvadsiateho piateho apríla dvetisícosemnásť. V Bruslju, dne petindvajsetega aprila leta dva tisoč osemnajst. Tehty Brysselissä kahdentenakymmenentenäviidentenä päivänä huhtikuuta vuonna kaksituhattakahdeksantoista. Som skedde i Bryssel den tjugofemte april år tjugohundraarton. За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen За Федерация Сейнт Китс и Невис Por la Federación de San Cristóbal y Nieves Za Federaci Svatý Kryštof a Nevis For Føderationen Saint Kitts og Nevis Für die Föderation St. Kitts und Nevis Saint Kittsi ja Nevise Föderatsiooni nimel Για την Ομοσπονδία Αγίου Χριστόφορου και Νέβις For the Federation of Saint Kitts and Nevis Pour la Fédération de Saint-Christophe-et-Nevis Za Federaciju Svetog Kristofora i Nevisa Per la Federazione di Saint Christopher (Saint Kitts) e Nevis Sentkitsas un Nevisas Federācijas vārdā — Sent Kitso ir Nevio Federacijos vardu Saint Kitts és Nevis Államszövetség részéről Għall-Federazzjoni ta’ Saint Kitts u Nevis Voor de Federatie van Saint Kitts en Nevis W imieniu Federacji Saint Kitts i Nevis Pela Federação de São Cristóvão e Neves Pentru Federația Saint Kitts și Nevis Za Federáciu Svätého Krištofa a Nevisu Za Federacijo Saint Kitts in Nevis Saint Kitts ja Nevisin federaation puolesta För Federationen Saint Kitts och Nevis

(1) EUT L 169 af 30.6.2009, s. 38.

(2) Europa-Parlamentets og Rådets forordning (EU) nr. 610/2013 af 26. juni 2013 om ændring af Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengen-grænsekodeks), konventionen om gennemførelse af Schengenaftalen, Rådets forordning (EF) nr. 1683/95 og (EF) nr. 539/2001 og Europa-Parlamentets og Rådets forordning (EF) nr. 767/2008 og (EF) nr. 810/2009 (EUT L 182 af 29.6.2013, s. 1).